FBS 15 Giving with Purpose/sq

[[Media:STHB_15_Dhënia_me_Qëllim.pdf|Shkarkojeni këtë faqe si dokument pdf]]

Lavdërim
Lexoni një pjesë shkrimi dhe praktikoni një këngë adhurimi.


 * Shembull: Lexoni Hebrenjve 4:14-16 dhe këndoni këngë.


 * (fakultative) Përdorni një Deklaratë Besimi për Jezusin, si te Filipianëve 2:11b; 1 Timoteut 2:4-6a

Kujdesi
Kujdesuni për nevojat e njëri-tjetrit në lutje, këshillim biblik dhe inkurajim.


 * Kërkojini çdo personi të tregojë një inkurajim dhe një sfidë me të cilën është përballur këtë javë.


 * Pyesni: “Çfarë doni që të bëjë Jezusi për ju këtë javë?” Lutuni për nevojat e njëri-tjetrit.

Kremtoni Besnikërinë
Inkurajoni llogaridhënie me dashuri, për t'iu bindur Jezusit.


 * Pyetini: “Çfarë ndodhi kur i besuat Zotit për qëllimet tuaja dhe për deklaratat “Unë do të _____ më datë _____...?”

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre.

Shembull: Një ditë Jezusi i dërgoi ndjekësit e vet që të bisedonin me njerëzit në fshatrat përreth. Kur u kthyen ata ishin shumë të ngazëllyer për gjithçka që kishte bërë Perëndia përmes tyre: “Zot, edhe demonët na nënshtrohen në emrin tënd!” Pasi festoi me ta Jezusi u dha atyre këtë perspektivë: “Megjithatë mos u gëzoni për faktin se po ju nënshtrohen frymërat, por gëzohuni më shumë se emrat tuaj janë shkruar në qiej.” (Luka 10:17-20) Jezusi na kujton ne që gëzimi ynë nuk gjendet në rezultatet tona, por në faktin që e njohim Atë.



Konteksti
Anëtarët e kishës së hershme ishin të përkushtuar ndaj njëri-tjetrit. Ata mblidheshin së bashku rregullisht dhe shumë njerëz po vinin te Krishti. Pas një kohe persekutimi, ata u lutën për guxim dhe Zoti i ndihmoi që ta shpallnin Ungjillin me guxim. Kjo histori e besimtarëve të Jeruzalemit tregon përkushtimin e tyre ndaj njëri-tjetrit.

Lexoni

 * Lexoni ose shikoni Veprat e Apostujve 4:32-5:11 2-3 ndërsa gjithë të tjerët dëgjojnë.

Pyetje Zbuluese

 * Gjithsecili të thotë se çfarë i tërhoqi më shumë vëmendjen (ose çfarë u pëlqeu më shumë) dhe pse.


 * Si mendoni, përse është e rëndësishme kjo histori?


 * Si mund ta ndryshojmë stilin tonë të jetesës tani që lexuam këtë histori (pasazh)?

Tregoni dhe Korrigjoni

 * Praktikojeni historinë duke i kërkuar dikujt ta tregojë atë dhe ndërkohë grupi do ta korrigjojë, nëse është e nevojshme.

Përmbledhje
Qysh nga fillimi i kishës, besimtarët kujdeseshin për nevojat e njëri-tjetrit duke dhënë. Nga kjo histori ne mësojmë se duhet të japim me vullnet të lirë, jo nën shtrëngim. Kjo deklarohet qartë te 2 Korintasve 9:7. Lexoni Veprat e Apostujve 11:27-29. Kishat e hershme jepnin madje edhe për besimtarët e kishave të tjera. Kjo tregon që dhënia jonë mund të përdoret edhe për besimtarë të tjerë jashtë kishës sonë. Lexoni Luka 8:1-3. Kjo histori na tregon që dhënia mund të përdoret edhe për të çuar Ungjillin në vende të tjera, si dhe për të përhapur mesazhin e Perëndisë. Te 1 Korintasve 16:2, Pali i inkurajon njerëzit që dhënien e çdo jave ta përdorin për këto qëllime.



Përgatitja për Mision

 * Diskutoni se si do të veproni me ofertën që do të jepet.


 * Identifikoni nevojat ku mund të përdoret dhënia juaj.


 * Përkujtoni sakrificën e Jezusit përmes Darkës së Zotit nëse ju duket e përshtatshme.


 * Praktikoni ndonjë temë apo aftësi që keni mësuar në sesionet e mëparshme, që do ju ndihmojnë të ndani me të tjerët.

Pjesëmarrja në Mision

 * Zgjidhni 5 persona nga Lista e Rrjetit tuaj, me të cilët do të merrni iniciativën të ndani këtë javë.


 * Shkruani deklarata “Unë do të _____ më datë _____” dhe tregojani grupit tuaj.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.